《上皇太子寿》
宋代·卫泾

南极秋中夜有辉，经旬先与玉衡齐。
祥开游震天方眷，德懋元良日自跻。
风爽铜声谐户御，月明银镂湿宫题。
遥知侍宴欢鱼藻，曾忝宾筵漫舞醯。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。